ALAQUÀS PREMIA LES I ELS ESPORTISTES MÉS DESTACATS DE LA TEMPORADA EN LA TRADICIONAL GALA DE L'ESPORT
03/06/2022

# ALAQUÀS PREMIA LES I ELS ESPORTISTES MÉS DESTACATS DE LA TEMPORADA EN LA TRADICIONAL GALA DE L'ESPORT

*   03/06/2022
*   [Imprimir](#)
*   Compartir
*    https://www.alaquas.org/documento.asp?id\_do=20650

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20650%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20PREMIA%20LES%20I%20ELS%20ESPORTISTES%20M%C3%89S%20DESTACATS%20DE%20LA%20TEMPORADA%20EN%20LA%20TRADICIONAL%20GALA%20DE%20L%27ESPORT)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20650/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20650/03062022whatsapp_image_2022-06-03_at_12_32_10_pm_Form_4.jpg)](https://www.alaquas.org/ficheros/documentos/2022/2/20650/03062022whatsapp_image_2022-06-03_at_12_32_10_pm_Form_10.jpg "<a href='https://www.alaquas.org/ficheros/documentos/2022/2/20650/03062022whatsapp_image_2022-06-03_at_12_32_10_pm_Form_10.jpg' target=_blank><i class='fa fa-external-link' aria-hidden='true'></i>.ALAQUÀS PREMIA LES I ELS ESPORTISTES MÉS DESTACATS DE LA TEMPORADA EN LA TRADICIONAL GALA DE L'ESPORT</a>")

L'Ajuntament d'Alaquàs atorga el reconeixement especial a Ángel Vidal Parareda, fundador del club Sporting Alaquàs

El Castell d’Alaquàs va acollir el passat dijous 3 de juny la tradicional Gala de l’Esport que organitza any rere any l’Ajuntament d’Alaquàs per retre homenatge a les i els millors esportistes de la temporada així com als seus clubs esportius. L’Alcalde d’Alaquàs, Toni Saura i el Regidor d’Esports, Fran Evangelista, així com centenars d’esportistes, equips directius, entrenadores, entrenadors i i famílies es van donar cita en aquest acte inclós dins de la programació del XXVII Mes de l’Esport.  

El primer edil va destacar l’esforç realitzat per tots els clubs esportius i per totes les persones que fan possible l’esport a Alaquàs i els felicitar-los per la seua trajectòria i pel treball desenvolupat al llarg de l’any.

La Gala es va iniciar amb una amenització musical a càrrec d’Alba DM DJ, una veïna d’Alaquàs consolidada en el món musical com a dj i productora de música electrónica que recentment ha signat amb un segell discogràfic les seues dues primeres cançons.

A continuació, el públic assistent va poder gaudir de les magnífiques actuacions protagonitzades per l’esportista Mireia Moraga Mateo, del Club de Gimnàstica Bovalar d’Alaquàs i les actuacions que van arribar de la mà de Paula Chuliá Perez i Daniel  Gómez Gonzalez, del Club de Ball Esportiu d’Alaquàs.

El guardó especial que atorga l’Ajuntament d’Alaquàs ha sigut enguany per a Ángel Vidal Parareda, un apassionat del futbol que ha treballat durant tota la seua vida per aquesta modalitat esportiva a Alaquàs. Tècnic de grau superior en futbol, va ser entrenador de futbol 7 i futbol 11 i coordinador de futbol base a l’EMDA d’Alaquàs. Més tard, va fundar junt amb altres companys el Club Sporting d’Alaquàs, un club on el futbol forma part de l’essència de les persones en el qual es treballa per crear esportistes que siguen capaços de practicar futbol des de l’esforç, la il·lusió i sobretot el respecte. Més tard, arran d’un treball final d’estudis, va fer possible el que hui en dia es coneix com a Diversitat Funcional C.F Sporting Alaquàs Inclusiu. Per aquest esforç, i per ser un exemple d’una filosofia de vida que ha marcat la ruta d’un club de futbol del qual és l’ànima, l’Ajuntament d’Alaquàs va decidir atorgar-li el guardó especial.

Pel que fa als reconeixements per part dels clubs, l’Associació Esportiva Coratge Missions d’Alaquàs va destacar el treball de Javier Vique Gascó; el Club de Futbol Sporting Alaquàs va reconéixer el treball de Javier Díaz Tatay; el Club de Futbol Sala Alaquàs va destacar la implicació de Josep Aldehuela Campos; el Club de Petanca Castell d’Alaquàs va lliurar el seu guardó a Daniel Puentes Trapero; el col·lectiu Lluites Olímpiques i Disciplines Associades d’Alaquàs va reconéixer Pablo García Guillot; el Club Patinatge Artístic Arabesco va destacar el treball de Marta Martínez Gil i l’Escola Royal Racket va premiar en la categoria de pádel Emilio Casamayor Malonda i en tennis va destacar l’esforç d’Eloy Giménez Ferris.

El Club de Gimnàstica Bovalar va agrair a Mireia Moraga Mateo els seus valors i la Unió Esportiva Alaquàs i Walter va lliurar el guardó a Fernando Romero Calonge, més conegut com ‘Pizzi’. Per part del  club Kàrate Alaquàs es va reconéixer Kirian Gandía Pérez i el club Alaquàs Caiac Polo va premiar l’equip senior femení. El club de Ball Esportiu va destacar la constància i dedicació d’Inmaculada Sáez Esteve i el club de triatló Triculpelat va reconéixer una de les seues dones més lluitadores, Marta García Alfaro. L’Associació de Futbolistes del Valencia C.F va destacar el treball de Javier Santervás Monleón; l’associació Amiar fa premiar l’esforç i esportivitat de Jorge Hoyos Lerma i el club de Pescadors Esportius d’Alaquàs, va reconéixer els mèrits de Luis Tamarit Isabel.

Pel que fa al Club Sportiu-Xé, es va reconéixer tot l’equip cadet femení; el Club de Bàsquet Vila d’Alaquàs va destacar la trajectòria esportiva de Miguel Martínez Torres, el Club d’Atletisme Vila d’Alaquàs va lliurar el guardó al grup d’entrenament del club i el Club Ciclista va retre homenatge a Felipe Anaya Pulido per la seua trajectòria i entrega personal. El Club d’Escacs va lliurar el guardó a Alejandro Yuste Valenzuela i el Club Pilota a Mà a Miguel Álvarez Cuéllar. Per a finalitzar, la Societat Colombicultura ‘La Productora’ d’Alaquàs, va reconéixer Rafael Serrano Bleda.